धुपगुड़ी, जेएनएन। फिर एक बार जानलेवा गेम मोमो का मैसेज आने से लोगों में दहशत फैल गया है। इस बार किसी आम जनता को नहीं बल्कि पुलिस कर्मी को ही मैसेज दिया गया है। एक को गेम खेलने का आमंत्रण तो दूसरे को जान से मारने की धमकी दी गई है। जलपाईगुड़ी अदालत में कार्यरत पुलिस कर्मी सेफाली राय के वाट्सएप पर शनिवार रात को 10 बजकर 45 मिनट में अनजान नंबर से मोमो गेम का मैसेज आता है। इसके तुरंत बाद उन्होंने घटना की जानकारी दीदी संतोषी राय को दी, जो धुपगुड़ी थाने में महिला कांस्टेबल के तौर पर काम करती है। कुछ देर बाद सेफाली आतंकित होकर नंबर ब्लॉक कर दिया।